विदेश मंत्रालय के प्रवक्ता रवीश कुमार ने कहा, ‘ये लोग हमारे किसी भी अधिकारी के संपर्क में नहीं हैं और वे कहां हैं, इस बारे में हमें पता नहीं है.’ मगर एनडीटीवी को मिली जानकारी के मुताबिक, नीरव मोदी इस वक्त न्यूयॉर्क में हैं. आगे रवीश कुमार ने कहा कि नीरव मोदी प्रधानमंत्री नरेन्द्र मोदी के आधिकारिक डावोस प्रतिनिधिमंडल का हिस्सा नहीं थे और प्रधानमंत्री का व्यवसायियों के साथ समूह फोटोग्राफ महज ‘त्वरित’ कार्यक्रम था.